PATVIRTINTA

Vilniaus lietuvių namų direktoriaus

2014 m. sausio 17 d. įsakymu Nr. V1-10 (1.3)

(Vilniaus lietuvių namų direktoriaus

2016 m. gruodžio 5 d. įsakymo Nr. V1-116 (1.3),

2018 m. sausio 15 d. įsakymo Nr. V1-11 (1.3),

Vilniaus lietuvių namų direktoriaus

2020 m. vasario 7 d. įsakymo Nr. V1-24 (1.3),

Vilniaus lietuvių namų direktoriaus

2021 m. gruodžio 30 d. įsakymo Nr. V1-174 (1.3),

Vilniaus lietuvių namų direktoriaus

2025 m. birželio 25 d. įsakymo Nr. V1-89 (1.3) redakcija)

**VILNIAUS LIETUVIŲ NAMŲ PROJEKTAS ,,AŠ GALIU“**

**I SKYRIUS**

**PAGRINDIMAS**

Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose.

Socialinės-pilietinės veiklos įgyvendinimo poreikį lemia pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“, įtvirtinančios kompetencijų ugdymą mokantis pagal pagrindinio ir vidurinio ugdymo programas. Socialinė-pilietinė veikla mokiniui yra privaloma. Per mokslo metus socialinei-pilietinei veiklai skiriama ne mažiau kaip 20 pamokų (valandų) pagrindinio ugdymo koncentre ir 70 valandų vidurinio ugdymo. Mokykla numato, kaip bus įgyvendinama socialinė-pilietinė veikla, atsižvelgdama į pilietiškumo ugdymą, mokyklos bendruomenės tradicijas, vykdomus projektus, kultūrines bei socializacijos programas. Organizuojant socialinę-pilietinę veiklą, numatoma galimybė mokiniui atlikti ją savarankiškai ar bendradarbiaujant su įvairiomis institucijomis, studentais ir kt.

Savanoriškas darbas „augina“ pačius savanorius – padeda jaustis bendruomenės dalimi, tapti aktyvesniais ir sąmoningesniais visuomenės nariais, skatina imtis atsakomybės už bendruomenei aktualių socialinių problemų sprendimą, ugdo saviraiškos, veiklos planavimo, grupės valdymo, bendravimo ir bendradarbiavimo, problemų sprendimo įgūdžius bei kompetencijas.

Savanoriai taip pat „augina“ ir šalia esančius, sunkumus patiriančius žmones, kuriems reikalinga pagalba. Savanoriai skiria daugiau asmeninio dėmesio, praturtinti nauju požiūriu, idėjomis, pasiūlo įvairių užsiėmimų. Socialinė veikla skirta ugdyti praktinius mokinio gebėjimus. Dalyvaujant savanorystės veikloje galima įgyti įvairių kompetencijų. Tai ypač svarbu jauno žmogaus karjeros pasirinkimui. Viliamasi, kad savanoriška veikla nenutrūks ir pasibaigus projektui. Tikimasi, kad mokyklos mokiniai, dalyvaudami savanoriškoje veikloje, tobulės, augs, pažins, kurs...

Šiuo projektu siekiama padėti spręsti mokiniams kylančius mokymo (-si) sunkumus per socialinę pilietinę veiklą, savanorišką pagalbą.

**II SKYRIUS**

**PROJEKTO TIKSLAS**

Skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime

**III SKYRIUS**

**PROJEKTO UŽDAVINIAI**

Sudaryti sąlygas gimnazijos mokinių savanorystės veiklai.

Padėti jaustis mokiniams bendruomenės dalimi, tapti aktyvesniais ir sąmoningesniais visuomenės nariais.

Ugdytis pilietiškumo, socialinę, emocinę ir sveikos gyvensenos kompetencijas.

**IV SKYRIUS**

**PROJEKTO DALYVIAI**

Vilniaus lietuvių namų mokiniai ir pedagogai, viešoji įstaiga „Mažoji Guboja“

**V SKYRIUS**

**NUMATOMI RERZULTATAI**

Plėtojamos socialinės-pilietinės veiklos kryptys.

Socialinių partnerių pritraukimas.

Sėkmingai įgyvendinamas socialinės – pilietinės veiklos aprašas.

**VI SKYRIUS**

**PROJEKTO ORGANIZATORIAI**

Užsienio lietuvių švietimo skyrius, direktoriaus pavaduotoja ugdymui Vilma Balčiūnienė, dorinio ugdymo (tikybos) mokytoja Natalija Sevostjanovienė, 5–8, I–IV gimnazijos klasių vadovai.

**VII SKYRIUS**

**PROJEKTO TRUKMĖ**

Projekto trukmė 6 metai. Numatoma projekto tąsa. Projektas bus vykdomas

keliais etapais.

# I etapas

Projekto naujų veiklų planavimas ir vykdymas-2023–2024 mokslo metai.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Projekto veiklos analizė.

# II etapas

Projekto tęstinumas 2024–2025 mokslo metai – naujų veiklų planavimas ir vykdymas.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Projekto veiklos analizė.

# III etapas

Projekto tęstinumas 2025–2026 mokslo metai – naujų veiklų planavimas ir vykdymas.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Projekto veiklos analizė.

# IV etapas

Projekto tęstinumas 2026–2027 mokslo metai – naujų veiklų planavimas ir vykdymas.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Projekto veiklos analizė.

# V etapas

Projekto tęstinumas 2027–2028 mokslo metai – naujų veiklų planavimas ir vykdymas.

Projekto vykdymo tarpinė kontrolė, vertinimas, koreguojančių veiksnių nustatymas bei nepalankių veiksnių šalinimas.

Projekto veiklos analizė.

**VIII SKYRIUS**

**SITUACIJOS ANALIZĖ**

# Stiprybės

Mokyklos bendruomenė jau turi tam tikros patirties vykdant savanorystės veiklas.

Šis projektas – svarbi priemonė, skirta mokinių savivaldai plėtotis.

**Silpnybės**

Lietuvoje dar nėra populiari savanorystė.

# Galimybės

Sudarytos sąlygos pasidalijimui gerąja patirtimi.

Dalijimasis gerąja patirtimi – mokytojo darbo sėkmės garantas.

Mokiniai pajaus, kad gali tapti aktyviais socialinės aplinkos pokyčių kūrėjais.

# Grėsmės

Mokiniai ir mokytojai gali nesidomėti savanorystės veiklomis.

**IX SKYRIUS**

**PRIEMONIŲ PLANAS**

**2023–2024 MOKSLO METAI**

| Eil. Nr. | Veikla | Data | Vykdytojo vardas ir pavardė | Finansavimas |
| --- | --- | --- | --- | --- |
| 1. | Vykdyti mokinių-savanorių pagalbą kitiems mokiniams, turintiems mokymosi sunkumų „Padėk draugui“ | Per mokslo metus | Dalykų mokytojai, socialinė pedagogė  Agnė Šaukeckienė  Natalija  Sevostjanovienė | Biudžeto lėšos |
| 2. | Organizuoti Namų darbų klubo pagalbą 5–8 klasių mokiniams | Per mokslo metus | Dalykų mokytojai, socialinė pedagogė  Agnė Šaukeckienė,  Natalija  Sevostjanovienė | Biudžeto lėšos |
| 3. | Vykdyti namų darbų ruošą grupėse gimnazijoje | Per mokslo metus | Auklėtojai bendrabutyje | Biudžeto lėšos |
| 4. | Informuoti II, III G klasių mokinius apie savanoriavimo galimybes ir teikiamą naudą | Vasario mėn. | Natalija  Sevostjanovienė | Biudžeto lėšos |
| 5. | Savanoriavimas viešąja įstaiga „Mažoji Guboja“. Pagalba neįgaliems pagal poreikį | Spalis, gruodis, kovas, gegužė | Natalija  Sevostjanovienė | Biudžeto lėšos |
| 6. | Savanoriavimas sostinės dienose. I–II G klasių 30 mokinių | rugsėjis | Natalija  Sevostjanovienė | Biudžeto lėšos |
| 7. | Savanorystė „Maisto banko“ akcijose kartu su viešąja įstaiga „Mažoji  Guboja“ | Spalis, kovas | Natalija  Sevostjanovienė,  Vilma Tarabildienė | Biudžeto lėšos |
| 8. | Mokymai mokiniams „Aš  galiu“ | Rugsėjis | Natalija  Sevostjanovienė | Biudžeto lėšos |

**2025–2028 METAI**

| Eil. Nr. | Veikla | Data | Vykdytojo vardas ir pavardė | Finansavimas |
| --- | --- | --- | --- | --- |
| 1. | Vykdyti mokinių-savanorių pagalbą kitiems mokiniams, turintiems mokymosi sunkumų „Padėk draugui“ | Per mokslo metus | Dalykų mokytojai, socialinė pedagogė  Agnė Šaukeckienė,  Gabrielė Žemaitienė,  Natalija  Sevostjanovienė | Biudžeto lėšos |
| 2. | Organizuoti Namų darbų klubo pagalbą 5–8 klasių mokiniams | Per mokslo metus | Dalykų mokytojai, socialinė pedagogė  Agnė Šaukeckienė,  Natalija  Sevostjanovienė | Biudžeto lėšos |
| 3. | Vykdyti namų darbų ruošą grupėse gimnazijoje | Per mokslo metus | Auklėtojai bendrabutyje | Biudžeto lėšos |
| 4. | Informuoti I–IV G klasių mokinius apie savanoriavimo galimybes ir teikiamą naudą | Vasario mėn. | Natalija  Sevostjanovienė, | Biudžeto lėšos |
| 5. | Savanoriavimas viešąja įstaiga „Mažoji Guboja“. Pagalba neįgaliems pagal poreikį | Spalis, gruodis, kovas, gegužė | Natalija  Sevostjanovienė | Biudžeto lėšos |
| 6. | Savanoriavimas sostinės dienose. I–II G klasių 30 mokinių | Rugsėjis | Natalija  Sevostjanovienė | Biudžeto lėšos |
| 7. | Savanorystė „Maisto banko“ akcijose kartu su viešąja įstaiga „Mažoji  Guboja“ | Spalis, kovas | Natalija  Sevostjanovienė,  Vilma Tarabildienė, Nijolė Volosevičienė | Biudžeto lėšos |
| 8. | Mokymai mokiniams „Aš  galiu“ | Rugsėjis | Natalija  Sevostjanovienė | Biudžeto lėšos |
| 9. | Socialinių partnerių paieška. Bendradarbiavimo sutarčių pasirašymas | Per mokslo metus | Klasių vadovai | Biudžeto lėšos |

**Pastaba.** Priemonių planas patikslinamas kiekvienais metais.